ফিলিস্তিন, কাশ্মির, আলজেরিয়া, বাংলাদেশ, ইরাক, আফগানিস্তান, মিসর সর্বত্রই ইসলামপন্থীদের দমনের অপচেষ্টা চলছে। মুসলমানদের বিরুদ্ধে মুসলমানদেরকে শত্রু হিসেবে ব্যবহার করছে সুকৌশলে। অথচ মুসলিম দেশগুলোর কাছে যে পরিমাণ অর্থ ও জনবল আছে তারা ঐক্যবদ্ধ হলে পুরো পৃথিবী তাদের কাছে পদানত হতে বাধ্য। আজকের বিশ্বে বিভিন্ন দেশে মুসলিম নিধন ও ইসলামী নেতৃবৃন্দকে হত্যা, গুম ও গ্রেফতার করে আইনের কাঁধে বন্ধুক রেখে ইসলামিস্টদের দমনের সরব কর্মকাণ্ড অব্যাহত রেখেছে কথিত গণতন্ত্রের মুখোশধারী সাম্রাজ্যবাদীরা। এমতাবস্থায় মুসলমানদের আর হারাবার কিছু নেই। সর্বশক্তি নিয়ে বাতিলের মোকাবেলায় সাহসী সিদ্ধান্ত, সিদ্ধান্ত বাস্তবায়নের দৃঢ়তা ও সময়োপযোগী পরিকল্পনা গ্রহণ সময়ের দাবি। আর আলেম-ওলামা ও মুসলমানদের অনৈক্যের সুবাধে ইহুদি ও খ্রিষ্টান চক্র যেভাবে মুসলমানদের রক্ত নিয়ে হোলি খেলছে তাতে নির্বাক পলকে তাকিয়ে থাকা আর ভাই হারানোর বেদনায় আমরা কি শুধু কাতরাবো? সময় এসেছে এখনই সর্বস্তরের ইসলামপ্রিয় জনতার ঐক্যবদ্ধ হওয়ার। রুখে দিতে হবে জালিমশাহির সমস্ত বক্রজাল। যেখানে লক্ষ কোটি মানবতার আর্তচিৎকার শোনা যায়। সেখানে একটু বেঁচে থাকার শুধুই ব্যর্থ গগনবিদারি আর্তনাদ। এ কঠিন পরীক্ষায় মুমিনরা কি মুষড়ে শেষ হয়ে যাবে? রাতের শেষে দিনের আগমন যেভাবে অনিবার্য ঠিক কঠিন পরীক্ষার পর চূড়ান্ত বিজয় তেমনি সুনিশ্চিত। পরীক্ষা না দিয়ে কেউ যদি ফল লাভের প্রত্যাশায় প্রহর গুনে তাহলে তাকে অরণ্যেরোদন বৈ কী বলা চলে? হালাকু খান বাগদাদ পতন করে মুসলিম জনগণের হাজার বছরের ঐতিহ্য নষ্ট করে, মুসলমানদের রক্ত সাগরের ওপর দিয়ে জালিমদের অশ্বারোহী বাহিনী পাড়ি দেয়, স্পেনের মুসলমানদেরকে মিথ্যা ধোঁকা দিয়ে মসজিদে আটকিয়ে আগুনে পুড়িয়ে মারা হয়; ফজরের নামাজের সময় যে সকল ঘরে বাতি দেখা যেত তাদেরকে বাড়ি থেকে টেনেহিঁচড়ে বাইরে এনে নৃশংসভাবে হত্যা করা হয়। এখনও তার চেয়েও ভয়াবহ কৌশলে মুসলিমনিধন ও ইসলামী নেতৃবৃন্দ নিধন চলছে। কিন্তু বিশ্ব মোড়লদের ক্রীড়নক মিডিয়াগুলোর অসত্য সংবাদ পরিবেশনের কারণে বিশ্বমানবতা অন্ধকারেই থেকে গেল। এ চরম পরীক্ষায় বলা চলে মুসলিম মিল্লাত আজ মৃত্যুর মুখোমুখি দাঁড়িয়ে। যারা বিশ্বসভ্যতা বিনির্মাণ করেছিল তাদের ওপর অত্যাচারের খড়গহস্ত চালিয়ে অবদমিত করতে চায়। কিন্তু আল্লাহ তা’য়ালা দ্বীনে হককে কখনো বাতিল মতাদর্শের কাছে মাথা নত করতে দেবেন না, এটিই আল্লাহর ঘোষণা, “এ লোকেরা মুখের ফুৎকারেই আল্লাহর নূরকে নিভিয়ে দিতে চায়; অথচ তিনি তার এ নূর পরিপূর্ণ করে দিতে চান; তা কাফেরদের কাছে যতোই অপছন্দনীয় হোক না কেন।” (্সূরা আস সাফ : ৮) আল্লাহর কথা কখনো অসত্য হয়নি বরং এখন যে জুলুম-নির্যাতন মুসলমানদের ওপর চলছে তা নিতান্ত নিজেদের হাতে কামাই করা। মুসলমানেরা ঈমানিয়াতের দাবি থেকে সরে গিয়ে নিজদের নফসের খায়েশ মেটাতে ব্যস্ত। তাই এ সকল পরীক্ষার কশাঘাতে মুসলমানেরা জর্জরিত। মুসলমানদের কাজই হচ্ছে চেষ্টা চালিয়ে যাওয়া, রাসূলের (সা) রেখে যাওয়া গাইডলাইনই মুসলিম উম্মাহর একমাত্র অনুকরণীয়। আল্লাহ তায়ালা বলেন, “তিনি সেই সত্তা যিনি তার রাসূল (সা)কে দ্বীনে হক সহকারে পাঠিয়েছেন, সকল জীবনব্যবস্থার ওপর দ্বীনকে বিজয়ী করার জন্য। আর এ বিষয়ে আল্লাহর সাক্ষ্যই যথেষ্ট।” (সূরা ফাতাহ : ২৮) সুতরাং নিজদের মুক্তি নিশ্চিত করার জন্য কারো ওপর নির্ভরশীল না হয়ে আল্লাহর সন্তুষ্টি অর্জনের লক্ষ্যে যার যা আছে তা নিয়েই ময়দানে নামতে হবে। পৃথিবীতে বারবার প্রমাণিত হয়েছে যারা দুনিয়ার ভবিষ্যৎ গড়তে অবিরাম জীবন চেষ্টা চালিয়েছে তারা কেউ এ ধরায় স্থায়ী হতে পারেনি অনাগতকালেও সেটি সম্ভব নয়। কারণ প্রতিটি মুহূর্ত মানুষ মৃত্যুর মুখোমুখি। প্রকৃত সফলতা হচ্ছে তার অনন্তকালের সফলতা। যারা মৃত্যুকে ভয় করে মৃত্যু তাদেরকে তাড়িয়ে বেড়ায়। মু’মিনরা মৃত্যুকে আলিঙ্গন করার জন্য সদা প্রস্তুত থাকে। কাপুরুষতার ইতিহাস নেই ইসলামে। মিল্লাতের এহেন ত্রাহি ত্রাহি অবস্থায় জেগে উঠতে যুবকদেরকে, আবারও প্রমাণ করতে হবে ইসলাম সর্বাপেক্ষা শ্রেষ্ঠ জীবনব্যবস্থার নাম। সকল অপপ্রচারের বিরুদ্ধে তুলে ধরতে হবে যৌক্তিক বক্তব্য। নিতে হবে সাহসী পদক্ষেপ, ধাপে ধাপে এগিয়ে যাওয়ার এক দুর্দমনীয় যাত্রা; যা হতবাক করবে বিশ্ববাসীকে। আর তা হবে অনাগত মিল্লাতের প্রেরণার বাতিঘর। যেমন তারিক বিন জিয়াদের স্পেন বিজয়ে স্বল্প সৈন্য বাহিনী দিয়ে বিশাল বাহিনীকে পরাজিত করেছিলেন, শত্রু-অভ্যন্তরে সৃষ্টি করেছিলেন এক ভয়ঙ্কর কম্পন; তাই বিজয় হয়েছিল সুনিশ্চিত। মুমিনদের জন্য আল্লাহই যথেষ্ট। আল্লাহ আমাদের সহায় হোন।